



MESTA SPIŠSKÁ BELÁ

Všeobecne záväzné nariadenie

Všeobecne záväzné nariadenie

**Všeobecné záväzné nariadenie**

**MESTA SPIŠSKÁ BELÁ**

**č. ............. /2022,**

**ktorým sa mení a dopĺňa Všeobecne záväzné nariadenie Mesta Spišská Belá č. 4/2019, 1/2021 a 1/2022 o poskytovaní sociálnych služieb na území mesta Spišská Belá a o úhradách za tieto sociálne služby**

MESTA SPIŠSKÁ BELÁ

MESTA SPIŠSKÁ BELÁ

**Všeobecne záväzné nariadenie Mesta Spišská Belá číslo ....../2022**

**zo dňa ..............,**

**ktorým sa mení a dopĺňa Všeobecné záväzné nariadenie Mesta Spišská Belá č. 4/2019 o poskytovaní sociálnych služieb na území mesta Spišská Belá a o úhradách za tieto služby**

Mestské zastupiteľstvo v Spišskej Belej vo veciach územnej samosprávy v zmysle § 4 ods. 3 písm. p), § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a doplnkov a v zmysle § 72 ods. 2 a § 80 zákona č. 448/2008 Z. z. o sociálnych službách v znení neskorších predpisov a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon“) mení a dopĺňa Všeobecné záväzné nariadenie Mesta Spišská Belá č. 4/2019, 1/2021 a 1/2022 nasledovne:

**1./ V § 5 Výška a spôsob úhrady za sociálnu službu v zariadení opatrovateľskej služby**

**sa dopĺňa nový bod č. 3 a) a menia odseky č. 4, 5, 6 nasledovne:**

3. a) Výška úhrady za používanie elektrospotrebiča, rádia, CD, DVD prehrávača a TV sa stanovuje jednotne na **3 €** na mesiac.

4. Stravná jednotka pre prijímateľa, ktorému sa poskytuje sociálna služba v zariadení opatrovateľskej služby s počtom odobratých jedál zodpovedajúcim celodennému stravovaniu, je pri poskytovaní stravy na deň a prijímateľa je pri racionálnej strave **120,- €** na mesiac/**4,- €** na deň. Z čoho raňajky 0,48 €, desiata 0,36 €, obed 1,60 €, olovrant 0,36 € a večera 1,20 €. Zmenu druhu stravy a jej rozsah sa môže meniť len na základe odporúčania odborného lekára.

5. Výška úhrady za upratovanie je stanovená na **30,00 €** na mesiac/ **1, €** na deň.

6. Výška úhrady za pranie, žehlenie sa určuje podľa stupňa odkázanosti nasledovne:

II. až IV. stupeň ...................................................... **30,00 €** na mesiac/ **1,- €** na deň

V. až VI. stupeň ....................................................... **63,00 €** na mesiac/ **2,10 €** na deň

**2./ V § 7a Poskytnutie finančného príspevku neverejnému poskytovateľovi sociálnej služby**

**sa vkladá nový odsek č. 8, ktorý znie:**

8.) Podmienkou Mesta Spišská Belá pri uplatnení zmeny neverejného poskytovateľa sociálnych služieb podľa ustanovenia § 4 Nariadenia vlády SR č. 84/2022 Z. z. je, že k preplateniu finančného príspevku na prevádzku v plnej výške po viac ako 30 po sebe nasledujúcich dní dôjde pri dlhšom ako 30 dňovom pobyte prijímateľa v ústavnom zdravotníckom zariadení, ale len v čase mimoriadnej situácie **výlučne z dôvodu ochorenia na COVID-19 a úmrtia na COVID-19,** čím dochádza k neobsadeniu miesta novým prijímateľom sociálnej služby.

Ostatné podmienky si organizácie medzi sebou dohodnú zmluvne a to písomnou formou.

**3./ V § 9 Prepravná služba ods. 7, písm. a) sa upravuje výška poplatku za prepravnú službu a vkladá sa nový odsek č.9 nasledovne:**

7. Prijímateľ služby je povinný zaplatiť úhradu za poskytnutú službu v nasledovnej výške:

a) **0,50 EUR** za každý aj začatý kilometer uskutočnenej prepravy (začiatok jazdy sa počíta zo sídla poskytovateľa – Mestský úrad, Petzvalova 18, Spišská Belá).

9. Prijímateľ prepravnej služby, ktorému je poskytovaná sociálna služba v Zariadení opatrovateľskej služby – Strážky, uhrádza poplatok za prepravnú službu vo výške **1.00 €** na základe uzatvorenej zmluvy s poskytovateľom prepravnej služby.

4./ Toto nariadenie bolo schválené Mestským zastupiteľstvom v Spišskej Belej dňa ........., ako uznesenie č. ....../2022.

5./ Toto nariadenie nadobúda platnosť dňom jeho schválenia Mestským zastupiteľstvom v Spišskej Belej a jeho vyvesením na úradnej tabuli mesta.

6./ Toto nariadenie nadobúda účinnosť 15. dňom od jeho zverejnenia.

**Jozef Kuna**

primátor mesta

**Dôvodová správa**

**K návrhu všeobecne záväzného nariadenia Mesta Spišská Belá číslo ..../2022**

Poskytovanie sociálnych služieb sa riadi Zákonom č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov. Jednou zo zásadných vecí je povinnosť verejných poskytovateľov sociálnych služieb (mestom zriadených organizácií) zverejniť cenníky svojich služieb, vrátane spôsobu určenia úhrady, vo všeobecne záväznom nariadení mesta.

Mesto Spišská Belá má takto spracované aktuálne platné VZN o úhrade za poskytovanie vybraných druhov sociálnych služieb na území mesta Spišská Belá pod číslom 4/2019. Nový schválený návrh cenníka za poskytované sociálne služby si vyžaduje aktualizáciu platného VZN. Zmeny sa zásadne netýkajú poskytovania vybraných druhov sociálnych služieb na území mesta Spišská Belá, ale len úhrady za poskytované služby v Zariadení opatrovateľskej služby, Popradská 11, Spišská Belá-Strážky a prepravnej služby.

Z dôvodu zvyšovania cien potravín, čistiacich prostriedkov, energií, pribúdania vlastných elektrospotrebičov PSS a celkovej ceny práce, sa pridáva úhrada za elektrospotrebič, rádio, CD, DVD prehrávač a TV jednotne v sume 3 € na mesiac. Z dôvodu zvyšovania cien potravín, čistiacich prostriedkov a po zhodnotení výdavkov na stravovanie predchádzajúcich 3 mesiacov, ktoré značne prekročili doteraz stanovenú stravnú jednotku – 350 € a predpokladaný rast ceny potravín , v snahe zabezpečiť plnohodnotnú a kvalitnú stravu PSS aj zamestnancom sa zvyšuje úhrada za stravnú jednotku PSS z doterajších **2,99 €** na **4 € za** deň, nasledovne: raňajky 0,48 €, desiata 0,36 €, obed 1,60 €, olovrant 0,36 € a večera 1,20 € . Z dôvodu zvyšovania cien čistiacich prostriedkov, energií a  ceny práce sa zvyšuje tiež výška úhrady za upratovanie z 27,- € na **30,00 €** na mesiac/ **0,70** **€** na **1, €** na deň a výška úhrady za pranie, žehlenie II. až IV. stupeň odkázanosti z **27 €** na **30,00 €** na mesiac/0,70 € na **1,- €** deň.

Upraviť výšku úhrady za poskytovanie prepravnej služby mesto navrhuje z dôvodu opakovaného zvyšovania cien pohonných hmôt a celkovej ceny práce. Poplatok za jazdu sa zvyšuje z doterajších 0,25 EUR na 0,50 EUR za km jazdy. Ostatné ustanovené podmienky sociálnych služieb vo VZN týkajúce sa prepravnej služby a Zariadenia opatrovateľskej služby sú nezmenené. Výška úhrady za prepravnú službu sa upravuje prvýkrát od poskytovania prepravnej služby, t. j. od apríla 2017.

Uvedeným návrhom sa upravuje pôvodné VZN 4/2019 a jeho doplnenia (1/2021, 1/2022).

Spišská Belá, dňa 9.8.2022

Spracovala: Ing. Anna Mlaková, referentka oddelenia sociálnych vecí MsÚ Spišská Belá

Mgr. Renáta Charitunová, vedúca Zariadenia opatrovateľskej služby

Predkladá: Jozef Kuna, primátor mesta

Doložky :

Uvedený návrh tohto všeobecne záväzného nariadenia bol vyvesený na pripomienkovanie na úradnej tabuli mesta:

dňa : 9.8.2022 pečiatka podpis: .................................

Uvedené všeobecne záväzné nariadenie bolo po jeho schválení mestským zastupiteľstvom vyvesené (publikované) na úradnej tabuli mesta :

dňa : .................. pečiatka podpis: .................................

Uvedené všeobecne záväzné nariadenie bolo zvesené z úradnej tabule mesta :

dňa : .................... pečiatka podpis: ................................